Diari Oficial de la Generalitat Valenciana


Sumari del DOGV 6726, del 02-03-2012 (2012/2017)

RESOLUCIÓ de 20 de desembre de 2011, de la Direcció General d'Energia de la Conselleria d'Economia, Indústria i Comerç, per la qual s'atorga a Iberdrola Distribución Eléctrica, SAU, autorització administrativa per a l'ampliació de la subestació transformadora de 132/20 kV, denominada ST Cabanyal, situada al Cabanyal, terme municipal de València, se n'aprova el projecte tècnic d'execució i es declara, en concret, la seua utilitat pública. Expedient número ATASCT/2011/90/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6726

Data del DOGV
:   02-03-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/2017


Data del document
:   20-02-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 20 de desembre de 2011, de la Direcció General d'Energia de la Conselleria d'Economia, Indústria i Comerç, per la qual s'atorga a Iberdrola Distribución Eléctrica, SAU, autorització administrativa per a l'ampliació de la subestació transformadora de 132/20 kV, denominada ST Cabanyal, situada al Cabanyal, terme municipal de València, se n'aprova el projecte tècnic d'execució i es declara, en concret, la seua utilitat pública. Expedient número ATASCT/2011/90/46. [2012/2017]  
Vista la sol·licitud presentada per Iberdrola Distribución Eléctrica, SAU, amb domicili als efectes de notificacions a 48532 Erandio (Biscaia), c/ Ribera de Axpe núm. 5, en data 29 de març de 2011, davant del Servici Territorial d'Energia de València, expedient, en què sol·licita que se li concedisca autorització administrativa per a l'ampliació de la subestació transformadora de 132/20 kV, denominada ST Cabanyal, situada al Cabanyal, terme municipal de València, província de València, se n'aprove el projecte tècnic d'execució i es declare, en concret, la seua utilitat pública. (ATASCT/2011/90/46).  
Al mencionat escrit, s'adjunta el projecte tècnic de l'esmentada instal·lació, firmat pel tècnic competent.  
Resultant que consta, com a antecedent de la present, l'última ampliació de la citada subestació transformadora de 132/20 kV, autoritzada per resolució d'esta Direcció General d'Energia de la Conselleria d'Infraestructures i Transport, l'11 de gener de 2006, en l'expedient ATASCT/2005/109/46.  
Resultant que en l'expedient hi ha una còpia de la resolució emesa, en data 13 de desembre de 2010, per la directora general de Gestió del Medi Natural de la Conselleria de Medi Ambient, Aigua, Urbanisme i Habitatge, per mitjà de la qual es considera que el projecte proposat, consistent en l'ampliació de la subestació elèctrica denominada ST Cabanyal, ubicada al terme municipal de València, província de València, no requerix avaluació d'impacte ambiental, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga aplicable.  
Resultant que es va fer la informació pública de la mencionada sol·licitud als efectes que preveuen l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i que es va publicar en el Diari Oficial de la Comunitat Valenciana del dia 1 de juliol de 2011, en el Butlletí Oficial de la Província de València de 4 de juliol de 2011, en el diari ABC de data 30 de juny de 2011 i en el tauler d'anuncis de l'Ajuntament de València, l'únic afectat pel projecte.  
  
D'acord amb la documentació que hi ha en l'expedient, no s'han presentat al·legacions a la instal·lació projectada.  
Resultant que, de conformitat amb el mencionat Decret 88/2005, es va traslladar a l'Ajuntament de València la separata del projecte de la instal·lació sol·licitada, ja que afectava béns, instal·lacions, obres o servicis, centres o zones dependents d'eixe organisme, als efectes que hi prestara la seua conformitat o oposició.  
Per part de l'Ajuntament de València s'emeten les corresponents consideracions relatives a les obres d'ampliació de la subestació transformadora i se'n dóna trasllat a la mercantil peticionària, la qual hi manifesta el que al seu dret conferix.  
Resultant que de la documentació que hi ha en l'expedient es desprén que no hi ha afecció a la resta de les administracions públiques, organismes ni, si n'és el cas, a empreses de servicis públics o d'interés general que puguen veure's afectats per la instal·lació.   
Resultant que l'expedient tramés pel Servici Territorial d'Energia de València en data 16 de desembre de 2011 informa favorablement la instal·lació sol·licitada.  
Resultant que el projecte presentat inclou entre la documentació els plans pertinents a escala adequada, està suficientment detallat i conté una relació concreta i individualitzada dels béns i els drets afectats.  
Atés que la sol·licitud i la documentació adjunta reunixen una definició i una concreció de les característiques tècniques que garantixen la màxima seguretat i la millor funcionalitat de la subestació transformadora, i que estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que puguen representar a tercers, i això sense perjuí d'indemnitzar-los-hi adequadament.  
Atés que, d'acord amb la documentació que hi ha en l'expedient, l'ampliació sol·licitada s'executarà als mateixos terrenys on actualment es troba ubicada la subestació transformadora ST Cabanyal, sítia al camí de Vera 48D, al terme municipal de València, província de València.  
  
Atés que, d'acord amb la sol·licitud i el projecte presentat, l'alimentació actual d'esta subestació es fa mitjançant un únic doble circuit i que la potència que té instal·lada està pròxima a la seua saturació, esta situació fa necessari disposar d'un augment de la capacitat de transport per donar resposta a la demanda que, d'una forma creixent, es produïx a la ciutat de València, tant en la part nord com en la part sud, una solució que permetrà disposar del subministrament d'energia elèctrica de manera eficient, juntament amb les garanties necessàries per a absorbir pròxims futurs consums elèctrics.  
  
Atés que és d'aplicació el títol VII de la Llei 54/1.997, de 27 de novembre, del Sector Elèctric, que establix que les autoritzacions d'instal·lacions d'energia elèctrica seran atorgades per l'Administració, sense perjuí de les concessions i les autoritzacions que siguen necessàries, d'acord amb altres disposicions que els siguen aplicables i en especial les relatives a l'ordenació del territori i al medi ambient.  
  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita són instal·lacions de distribució d'energia elèctrica.  
Atés que la sol·licitud ha complit els tràmits que establixen la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, que regula les activitats de transport, la distribució, la comercialització i els procediments d'autorització d'instal·lacions d'energia elèctrica, i també el Decret 88/2005 de 29 d'abril, del Consell de la Generalitat, que determina els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Atés la Direcció General d'Energia competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció donada pel Decret 122/2011 de 16 de setembre.  
Esta Direcció General d'Energia, resol:  
  
Primer  
Atorgar a Iberdrola Distribución Eléctrica, SAU, autorització administrativa per a l'ampliació de la subestació transformadora de 132/20 kV, denominada ST Cabanyal, situada al Cabanyal, terme municipal de València, província de València, i les característiques principals del qual són:  
a) Sistema de 132 kV  
- Este sistema de distribució està constituït per una instal·lació de tipus exterior, amb configuració de doble barra, i és objecte d'està ampliació afegir una nova posició de línia a les dos existents (línia Vinalesa 1 i línia Vinalesa 2), la denominada línia Aqua.  
- Esta nova posició de línia fa necessària l'ampliació de les barres existents a 132 kV, que s'executa amb el mateix material existent: tub d'aliatge d'alumini de 1.495 mm², de secció nominal i suportat per mitjà d'aïlladors rígids sobre suports ancorats en fonamentacions.  
  
- Esta ampliació suposa, així mateix, el desplaçament dels transformadors de tensió existents fins al final de les barres.  
- La instal·lació d'un interruptor automàtic tripolar, de tipus intempèrie, seccionadors de barra i d'eixida de línia, transformadors d'intensitat i de tensió, i parallamps d'òxid metàl·lic en cada fase exterior.  
- Situats en la sala de control de l'edifici existent,, en un nou armari, s'emplacen els aparells de mesura, comandament i control amb les proteccions corresponents. El sistema de telecontrol està connectat per fibra òptica a l'existent actualment.  
b) Sistema elèctric a 20 kV  
- Format per una instal·lació blindada de tipus interior, amb envolupant metàl·lica i aïllament en hexafluorur de sofre (SF6), disposa d'una configuració de doble barra.  
- Sobre este sistema no es fa cap modificació.  
Pressupost total: 333.645,30 euros.  
  
Segon  
Aprovar el projecte d'execució per a l'ampliació de la subestació citada en el punt primer de la present resolució, firmat pel tècnic competent.  
La present resolució queda sotmesa a les condicions següents:  
  
1. L'atorgament es fa sense perjudici de les concessions i les autoritzacions que calguen, d'acord amb altres disposicions que resulten aplicables i en especial les relatives a l'ordenació de territori i al medi ambient.  
2. La instal·lació a executar complirà amb els reglaments aplicables a este tipus d'instal·lacions i, en particular, amb el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que establisca la legislació aplicable a l'activitat de transport d'energia elèctrica.  
3. Les instal·lacions hauran de fer-se d'acord amb el projecte presentat. En cas que siga necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
4. El termini d'execució de l'obra serà de sis mesos comptadors a partir de l'endemà del dia en què s'obtinga la disponibilitat legal per a procedir d'acord amb els efectes d'esta autorització administrativa i aprovació de projecte. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar-ne una ampliació per mitjà d'una sol·licitud motivada davant d'esta Direcció General d'Energia.   
5. El titular donarà compte de la terminació de les obres al Servici Territorial d'Energia de València, als efectes de la sol·licitud d'autorització d'explotació, a la qual adjuntarà un certificat de direcció i de final d'obra subscrit per un tècnic facultatiu competent, el qual acreditarà que és conforme als reglaments tècnics en la matèria, d'acord amb el que establix la normativa vigent per als projectes d'instal·lacions elèctriques i, igualment, respecte de l'autorització administrativa i el projecte d'execució aprovat.  
6. L'Administració deixarà sense efecte la present resolució en qualsevol moment en què observe l'incompliment de les condicions que hi imposa.  
  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i els drets afectats, i implica la seua urgent ocupació als efectes de l'article 52 de la Llei d'Expropiació Forçosa, que es concreta en una afecció a les finques particulars, incloses en la relació annexa, amb l'abast i els efectes que preveu l'article 56 de la Llei 54/1997 de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, que regula les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, el qual establix els procediments d'autorització d'instal·lacions de producció, transport i distribució d'energia elèctrica que són competència de la Generalitat, i significar que la seua publicació es farà igualment als efectes que determina l'article 59.5 de la Llei 30/1992, de   
Relació de béns i drets afectats del projecte: ST Cabanyal 132/20 kV. Terme municipal de València.  
  
  
  
  
\* \* \* \* \* \* \* \* \* \*  
  
  
Relación de bienes y derechos afectados del proyecto: ST Cabañal 132/20 kV. Término municipal de Valencia  
  
26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat, o a aquells en què, intentada la notificació, no s'haguera pogut practicar.  
  
  
Contra la present resolució, que no posa fi a la via administrativa, podrà interposar-se recurs d'alçada davant de la Secretaria Autonòmica d'Economia, Indústria i Comerç en el termini d'un mes, comptador a partir de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 20 de desembre de 2011.- El director general d'Energia: Antonio Cejalvo Lapeña.